पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी विक्षोभ के असर ने जिले के मौसम को बदलकर रख दिया। शनिवार शाम को बादल की लुकाछिपी शुरू हुई जो कि रविवार दिनभर तक चलती रही। इस बीच सुबह 10 और 12 बजे के आसपास बूंदाबांदी भी हुई। दिनभर बादल छाए रहने और हल्की बूंदाबांदी के चलते तापमान में गिरावट देखने को मिली। जहां शनिवार को तापमान 38.7 डिग्री सेल्सियस था वहीं रविवार को 2.4 डिग्री सेल्सियस गिरावट दर्ज की गई।
वहीं न्यूनतम तापमान भी गिर गया। शनिवार को जहां 26.9 डिग्री सेल्सियस तापमान था वहीं रविवार को 24.9 डिग्री सेल्सियस तापमान दर्ज हुआ। इस बदले मौसम का प्रभाव भीलवाड़ा समेत पूर्वी राजस्थान में देखने को मिला। जयपुर मौसम विभाग के अनुसार अगले तीन दिन तक मौसम सामान्य रह सकता है। फिर से 6 मई को धूलभरी आंधी, मेघगर्जन, तेज हवाएं और बूंदाबांदी हो सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn